b'\n_START_ARTICLE_\nDaang Radyal Blg. 2\n_START_SECTION_\nRuta\n_START_PARAGRAPH_\nBinubuo ng R-2 ang mga sumusunod na bahagi mula hilaga patimog:\n_START_SECTION_\nAbenida Taft (Taft Avenue)\n_START_PARAGRAPH_\nMula sa hilagang dulo nito sa Tunel ng\xc2\xa0Lagusnilad (na galing sa Abenida Padre Burgos) hanggang sa Daang Redemptorist sa Pasay, kilala ang R-2 bilang Abenida Taft. Sinisilbihan nito ang mga distrito ng Ermita at Malate at mga lungsod ng Pasay at Para\xc3\xb1aque sa ilalim ng Unang Linyang Daambakal ng LRT.\n_START_SECTION_\nAbenida Elpidio Quirino (Elpidio Quirino Avenue)\n_START_PARAGRAPH_\nMula sa sangandaan nito sa Abenida\xc2\xa0Taft/Daang Redemptorist sa Baclaran hanggang sa San Dionisio, kilala ang R-2 bilang Abenida Elpidio Quirino na isa sa mga pangunahing lansangan ng Para\xc3\xb1aque. Tatapos ito sa sangandaan nito sa\xc2\xa0Abenida Padre Diego Cera\n_START_SECTION_\nAbenida Diego Cera (Diego Cera Avenue)\n_START_PARAGRAPH_\nSa Las Pi\xc3\xb1as, kilala ang R-2 bilang Abenida Diego Cera. Dumadaan ito sa pagitan ng Kalye Villareal sa Baranggay Manuyo Uno at Daang Alabang\xe2\x80\x93Zapote sa Zapote.\n_START_SECTION_\nLansangang Aguinaldo (Aguinaldo Highway)\n_START_PARAGRAPH_\nMula sa Daang\xc2\xa0Alabang\xe2\x80\x93Zapote hanggang sa Tagaytay, Cavite, kilala bilang Lansangang Aguinaldo ang R-2. Ito ang pangunahing lansangang hilaga-patimog sa lalawigan ng Cavite at nag-uugnay ng lungsod ng Las Pi\xc3\xb1as sa Kalakhang Maynila sa mga lungsod ng Bacoor, Imus, Dasmari\xc3\xb1as, Silang, at Tagaytay sa Cavite. Tatapos ang Lansangang Aguinaldo sa Rotondang Tagaytay na matatagpuan sa nasabing lungsod.\n_START_SECTION_\nDaang Tagaytay\xe2\x80\x93Talisay (Tagaytay\xe2\x80\x93Talisay Road)\n_START_PARAGRAPH_\nPaglampas ng rotonda sa Tagaytay, kilala ang R-2 bilang Daang Tagaytay\xe2\x80\x93Talisay. Isa itong daang sigsag na dumadaan pababa ng dalisdis ng kabundukan\xc2\xa0patungong Talisay, Batangas sa dalampasigan ng Lawa ng Taal.'